《同张明府游国清湖》
宋代·林光朝

一夕湖头春欲动，便从湖尾穿蒲弄。层波赤鲤不易得，纵有笭箵何所用。

未应索句如索逋，昨者浮家仍有无。不然汗漫十日走重湖，更数大孤连小孤。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。